|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ** |  | ΑΔΑΜ: 21PROC009321400**ΑΔΑ:** Ω3Α046ΜΠ3Ζ-ΓΙΠΑθήνα 01/10/2021Αριθ. Πρωτ.: 30/002/000/7050 |
| **ΓΕΝΙΚΗ ΔΙΕΥΘΥΝΣΗ Γ.Χ.Κ.** **ΔΙΕΥΘΥΝΣΗ ΣΧΕΔΙΑΣΜΟΥ & ΥΠΟΣΤΗΡΙΞΗΣ ΕΡΓΑΣΤΗΡΙΩΝ****ΤΜΗΜΑ Α΄ ΤΕΧΝΙΚΗΣ ΥΠΟΣΤΗΡΙΞΗΣ ΕΡΓΑΣΤΗΡΙΩΝ**   |    Έγκριση δαπάνης: 30/002/000/6558/2021 |  |
| **Ταχ. Δ/νση : Αν. Τσόχα 16**  |  ΑΔΑΜ: 21REQ009239806 |  |
| **Ταχ. Κώδικας : 11521** | ΑΔΑ: 93ΠΡ46ΜΠ3Ζ-74Ι  |  |
| **Πληροφορίες : Ε. Παπαγεωργάκη** |  |  |
| **Τηλέφωνο : 210 6479232** |  |  |
| **E-Mail :** **support.gcsl@aade.gr** | Προς: Κάθε ενδιαφερόμενο |  |

**Θέμα: «Πρόσκληση εκδήλωσης ενδιαφέροντος υποβολής προσφορών για την προμήθεια αδιάλειπτων τροφοδοτικών ρεύματος για τις ανάγκες των εργαστηρίων του Γ.Χ.Κ.»**

|  |  |
| --- | --- |
| **Αναθέτουσα Αρχή:** | Γενικό Χημείο του Κράτους, Αν. Τσόχα 16, ΤΚ 115 21 Αθήνα,ΤΗΛ. 210 64 79 000, FAX: 210 64 79 285 |
| **ΚΑΕ** | 7131 «ΠΡΟΜΗΘΕΙΑ ΕΠΙΣΤΗΜΟΝΙΚΩΝ ΟΡΓΑΝΩΝ» |
| **CPV :** | 31154000-0 «ΑΔΙΑΛΕΙΠΤΑ ΤΡΟΦΟΔΟΤΙΚΑ ΡΕΥΜΑΤΟΣ» |
| **Κριτήριο Ανάθεσης:** | Πλέον συμφέρουσα από οικονομική άποψη προσφορά βάσει της τιμής (χαμηλότερη τιμή) |
| **Προϋπολογισθείσα δαπάνη:** | **31.000,00** € συμπεριλαμβανομένου του Φ.Π.Α |
| **Καταληκτική ημερομηνία υποβολής προσφορών:** | **15/10/2021 και ώρα 14:00** |
| **Διάρκεια ισχύος προσφορών:** | 180 μέρες από την επομένη της καταληκτικής ημερομηνίας για την υποβολή των προσφορών. |

### Αντικείμενο προμήθειας και προϋπολογισμός

Το Γενικό Χημείο του Κράτους προκηρύσσει πρόσκληση υποβολής προσφορών, με κριτήριο ανάθεσης την πλέον συμφέρουσα από οικονομική άποψη προσφορά βάσει της τιμής (χαμηλότερη τιμή), για την προμήθεια αδιάλειπτων τροφοδοτικών ρεύματος για τις ανάγκες των εργαστηρίων του Γ.Χ.Κ., όπως περιγράφονται αναλυτικά στο ΠΑΡΑΡΤΗΜΑ Α’ της παρούσης.

Η προϋπολογιζόμενη δαπάνη ανέρχεται στο ποσό των τριάντα ενός χιλιάδων ευρώ (31.000,00€) συμπεριλαμβανομένου του Φ.Π.Α. 24% (25.000,00€ πλέον ΦΠΑ ύψους 6.000,00€) και θα βαρύνει τις πιστώσεις του Ε.Τ.Ε.Π.Π.Α.Α. οικονομικού έτους 2021, ΚΑΕ 7131.

Αναλυτικά τα υπό προμήθεια είδη και o προϋπολογισμός:

|  |  |  |  |
| --- | --- | --- | --- |
| **ΕΙΔΟΣ** | **ΤΟΠΟΣ ΠΑΡΑΔΟΣΗΣ** | **ΤΕΜΑΧΙΑ** | **ΣΥΝΟΛΙΚΟΣ ΠΡΟΫΠΟΛΟΓΙΣΜΟΣ ΣΥΜΠΕΡΙΛΑΜΒΑΝΟΜΕΝΟΥ Φ.Π.Α.**  |
| UPS 6KVA ON LINE DOUBLE CONVERSION | • Χ.Υ. Κεντρικής Μακεδονίας (6 τεμάχια),• Α΄ Χ.Υ. Αθηνών τμήμα Α (2 τεμάχια),• Α΄ Χ.Υ. Αθηνών τμήμα Δ,• Χ.Υ. Μετρολογίας,• Χ.Υ. Πελοποννήσου, Δυτ. Ελλάδας και Ιονίου  Τμήμα Χ.Υ. Κορίνθου,• Χ.Υ. Αιγαίου Τμήμα Χ.Υ. Μυτιλήνης,• Χ.Υ. Πελοποννήσου Δυτ. Ελλάδας και Ιονίου (Πάτρα) (3 τεμάχια),• Χ.Υ. Αιγαίου Τμήμα Χ.Υ. Ρόδου (2 τεμάχια),• Χ.Υ. Αιγαίου αυτοτελές γραφ. Σάμου (2 τεμάχια) και• Χ.Υ. Βόλου | 20 τεμάχια | 31.000,00 €(25.000,00€ πλέον Φ.Π.Α. 6.000,00€) |

Η παρούσα πρόσκληση θα δημοσιευτεί στη ΔΙΑΥΓΕΙΑ, στο ΚΗΜΔΗΣ, στην ιστοσελίδα της Α.Α.Δ.Ε. στην διεύθυνση <http://www.aade.gr/prokeryxeis-diagonismoi> και στην ιστοσελίδα του Γ.Χ.Κ. στην διεύθυνση <https://www.aade.gr/gcsl/prokirixeis> , από τις οποίες μπορούν οι ενδιαφερόμενοι να την παραλάβουν.

### Δικαίωμα συμμετοχής

Δικαίωμα συμμετοχής έχουν όλα τα φυσικά και νομικά πρόσωπα της ημεδαπής ή αλλοδαπής, συνεταιρισμοί καθώς και ενώσεις ή κοινοπραξίες οικονομικών φορέων που νόμιμα ασχολούνται με την εκτέλεση αντίστοιχων με το αντικείμενο της παρούσας Πρόσκλησης εργασιών, όπως αυτές περιγράφονται στις τεχνικές προδιαγραφές του ΠΑΡΑΡΤΗΜΑΤΟΣ Α’ και είναι εγγεγραμμένοι στα οικεία Επιμελητήρια.

### Κατάρτιση και υποβολή προσφορών

Οι οικονομικοί φορείς (φυσικά ή νομικά πρόσωπα ημεδαπά ή αλλοδαπά, οι ενώσεις αυτών των προσώπων), καλούνται να υποβάλουν την προσφορά τους σε ενιαίο σφραγισμένο φάκελο στον οποίο πρέπει να αναγράφονται ευκρινώς τα παρακάτω:

|  |
| --- |
| **Προσφορά** **για ΤΗΝ ΠΡΟΜΗΘΕΙΑ ΑΔΙΑΛΕΙΠΤΩΝ ΤΡΟΦΟΔΟΤΙΚΩΝ ΡΕΥΜΑΤΟΣ ΓΙΑ ΤΙΣ ΑΝΑΓΚΕΣ ΤΩΝ ΕΡΓΑΣΤΗΡΙΩΝ ΤΟΥ Γ.Χ.Κ.****(30/002/000/7050/2021 πρόσκληση υποβολής)** |
| Ανεξάρτητη Αρχή Δημοσιών Εσόδων (ΑΑΔΕ)Γενική Διεύθυνση Γενικού Χημείου του ΚράτουςΔΙΕΥΘΥΝΣΗ ΣΧΕΔΙΑΣΜΟΥ &ΥΠΟΣΤΗΡΙΞΗΣ ΕΡΓΑΣΤΗΡΙΩΝ, ΤΜΗΜΑ Α’ |
| ΣΤΟΙΧΕΙΑ ΠΡΟΣΦΕΡΟΝΤΟΣ: | Επωνυμία: |  |
| Διεύθυνση: |  |
| Τηλ./ Fax: |  |
| Εmail: |  |
| **ΗΜΕΡΟΜΗΝΙΑ ΥΠΟΒΟΛΗΣ ΠΡΟΣΦΟΡΩΝ : …/…./2021** |

### καθώς επίσης να φέρει την ένδειξη «Να μην ανοιχθεί από το πρωτόκολλο ή τη γραμματεία».

### Οι προσφορές υποβάλλονται μέχρι και την 15/10/2021 και ώρα 14:00 στο Γενικό Χημείο του Κράτους, Αν. Τσόχα 16, ΤΚ 11521, Αθήνα.

### Οι προσφορές μπορούν να κατατεθούν στην ως άνω διεύθυνση:

1. Προσωπικώς ή με εκπρόσωπό τους,
2. Ταχυδρομικώς, επί αποδείξει.

Η ημερομηνία αποστολής των προσφορών αποδεικνύεται μόνο από το πρωτόκολλο εισερχομένων του Γ.Χ.Κ. Σε κάθε περίπτωση, οι προσφορές θα πρέπει να έχουν παραδοθεί πριν ή και κατά την καταληκτική ημερομηνία και ώρα 14:00.

Εναλλακτικά, οι προσφορές μπορούν να αποσταλούν με ηλεκτρονικό ταχυδρομείο στην διεύθυνση support.gcsl@aade.gr

**3.1 Περιεχόμενο φακέλου προσφοράς**

Ο φάκελος της προσφοράς θα περιλαμβάνει:

**α)** Συμπληρωμένο το έντυπο **ΤΕΧΝΙΚΗΣ ΠΡΟΣΦΟΡΑΣ** σύμφωνα με το Παράρτημα Β ΄ «Υπόδειγμα Τεχνικής Προσφοράς» και το έντυπο **ΟΙΚΟΝΟΜΙΚΗΣ ΠΡΟΣΦΟΡΑΣ** σύμφωνα με τοΠαράρτημα Γ ΄ «Υπόδειγμα Οικονομικής Προσφοράς» , της παρούσας, από το νόμιμο εκπρόσωπο, με σφραγίδα και υπογραφή του προσφέροντος στην τελευταία σελίδα.

**β)** **Υπεύθυνη δήλωση** της παρ. 4 του άρθρου 8 του Ν. 1599/1986, όπως εκάστοτε ισχύει, σύμφωνα με το συνημμένο Υπόδειγμα (Παράρτημα Δ).

*Διευκρίνιση:*

Η ανωτέρω υπεύθυνη δήλωση φέρει ημερομηνία εντός των τελευταίων τριάντα ημερολογιακών ημερών προ

της καταληκτικής ημερομηνίας υποβολής των προσφορών και δεν απαιτείται βεβαίωση του γνησίου της υπογραφής από αρμόδια διοικητική αρχή ή τα ΚΕΠ.

Η απαιτούμενη κατά τα ανωτέρω υπεύθυνη δήλωση αφορά τους παρακάτω, οι οποίοι και τις υπογράφουν:

i. Τους διαχειριστές όταν το νομικό πρόσωπο είναι Ο.Ε., Ε.Ε., Ε.Π.Ε., ΙΚΕ.

ii. Τον Πρόεδρο του ΔΣ και τον Διευθύνοντα Σύμβουλο, όταν το νομικό πρόσωπο είναι Α.Ε.

iii. Σε κάθε άλλη περίπτωση νομικού προσώπου τους νόμιμους εκπροσώπους του.

iv. Όταν ο προσφέρων είναι ένωση προμηθευτών ή κοινοπραξία, η δήλωση γίνεται από κάθε μέλος, που

συμμετέχει σε αυτήν.

Οι προσφορές θα συντάσσονται με βάση τα έντυπα **ΤΕΧΝΙΚΗΣ ΚΑΙ ΟΙΚΟΝΟΜΙΚΗΣ ΠΡΟΣΦΟΡΑΣ.** Οι τεχνικές προδιαγραφές του προς προμήθεια είδους θα πρέπει να τεκμηριώνεται με τεχνικά Στοιχεία, όπως πιστοποιητικά, φυλλάδια, κατάλογοι, κλπ. που θα προσκομιστούν συνημμένα με την προσφορά.

Εναλλακτικές προσφορές δεν θα γίνονται δεκτές. Επίσης δεν γίνονται δεκτές, προσφορές που ξεπερνούν τον προϋπολογισμό, καθώς και όσες παρελήφθησαν εκπρόθεσμα.

Οι προσφορές δεν πρέπει να φέρουν παρατυπίες και διορθώσεις (σβησίματα, διαγραφές, προσθήκες, κλπ.). Αν υπάρχει διόρθωση, προσθήκη κλπ θα πρέπει να είναι καθαρογραμμένη και να έχει μονογραφεί από τον προσφέροντα.

Οι προσφέροντες δεν δικαιούνται αποζημίωση για δαπάνες σχετικές με τη συμμετοχή τους.

Οι προσφέροντες θεωρείται ότι αποδέχονται πλήρως και ανεπιφυλάκτως όλους τους όρους της πρόσκλησης και δεν δύνανται, με την προσφορά τους ή με οποιονδήποτε άλλο τρόπο να αποκρούσουν ευθέως ή εμμέσως τους όρους αυτούς.

Μετά από αίτημα της Υπηρεσία τα στοιχεία των προσφορών είναι δυνατόν να τύχουν περαιτέρω διευκρινήσεων.

### Ισχύς προσφορών

Οι προσφορές ισχύουν και δεσμεύουν τους συμμετέχοντες για **εκατόν ογδόντα (180) μέρες** από την επόμενη της καταληκτικής ημερομηνίας υποβολής προσφορών. Προσφορές που αναφέρουν μικρότερο χρόνο ισχύος απορρίπτονται ως απαράδεκτες.

Η ανακοίνωση επιλογής αναδόχου μπορεί να γίνει και μετά τη λήξη της ισχύος της προσφοράς, δεσμεύει όμως τον υποψήφιο ανάδοχο μόνο εφόσον αυτός την αποδεχθεί. Σε περίπτωση άρνησης του επιλεχθέντος, η ανάθεση γίνεται στον δεύτερο κατά σειρά επιλογής.

**5. Εγγύηση καλής λειτουργίας-Ανταλλακτικά**

Ο Προμηθευτής οφείλει να δώσει εγγύηση καλής λειτουργίας δύο (2) ετών τουλάχιστον, από την ημερομηνία παραλαβής των υπό προμήθεια ειδών, για την καλή και απρόσκοπτη λειτουργία τους και υποχρεούται να αντικαταστήσει δωρεάν κάθε εξάρτημα που θα παρουσιάζει ελάττωμα ή βλάβη που δεν οφείλεται στην υπαιτιότητα του χρήστη.

 Σε περίπτωση βλάβης ο χρόνος απόκρισης είναι 24-48 ώρες από την ειδοποίηση του Προμηθευτή.

### 6. Τιμές

Στις τιμές χωρίς ΦΠΑ θα περιλαμβάνονται:

* Η αξία των προσφερόμενων ειδών, σε ευρώ.
* Όλες οι υπέρ τρίτων κρατήσεις ως και δασμοί, τέλη καθώς και λοιπές δημοσιονομικές επιβαρύνσεις ή άλλες αμοιβές και επιβαρύνσεις.
* Εάν μετά την ημερομηνία της πρόσκλησης επιβληθούν φόροι, τέλη και κρατήσεις ή καταργηθούν υφιστάμενοι, το ποσό πληρώνεται ή εκπίπτει αντιστοίχως από τους λογαριασμούς του αναδόχου.

### Ειδικοί όροι

* Η Υπηρεσία διατηρεί το δικαίωμα να ζητήσει από τους συμμετέχοντες στοιχεία απαραίτητα για την τεκμηρίωση των προσφερόμενων τιμών, οι δε ανάδοχοι υποχρεούνται να τα παρέχουν.
* Οι τιμές των προσφορών δεν υπόκεινται σε μεταβολή κατά τη διάρκεια ισχύος της προσφοράς. Σε περίπτωση που ζητηθεί παράταση της διάρκειας ισχύος της προσφοράς, οι υποψήφιοι ανάδοχοι δεν δικαιούνται, κατά τη γνωστοποίηση της συγκατάθεσής τους για την παράταση αυτή, να υποβάλλουν νέους πίνακες τιμών ή να τους τροποποιήσουν. Προσφορές που θέτουν όρο αναπροσαρμογής τιμών απορρίπτονται ως απαράδεκτες.
* Τα υπό προμήθεια είδη θα πρέπει να είναι αυθεντικά όπως οι κατασκευαστές ορίζουν, καινούρια και αμεταχείριστα.
* Ο ανάδοχος υποχρεούται κατά την εκτέλεση της σύμβασης να τηρεί τις υποχρεώσεις στους τομείς περιβαλλοντικού, κοινωνικοασφαλιστικού και εργατικού δικαίου, που έχουν θεσπισθεί με το δίκαιο της Ένωσης, το εθνικό δίκαιο, συλλογικές συμβάσεις ή διεθνείς διατάξεις περιβαλλοντικού, κοινωνικοασφαλιστικού και εργατικού δικαίου, οι οποίες απαριθμούνται στο Παράρτημα Χ του Προσαρτήματος Α του Ν. 4412/2016.

### 7. Αξιολόγηση προσφορών - ανάθεση

Το κριτήριο ανάθεσης είναι η πλέον συμφέρουσα από οικονομική άποψη προσφορά βάσει της τιμής (προ ΦΠΑ). Σε περίπτωση ύπαρξης περισσότερων της μίας αποδεκτών ισότιμων προσφορών, η ανάθεση γίνεται με κλήρωση μεταξύ των υποψήφιων αναδόχων που μειοδότησαν.

Επιπλέον η Αναθέτουσα Αρχή, διατηρεί το δικαίωμα για ματαίωση της διαδικασίας και την επανάληψή της με τροποποίηση ή μη των όρων. Οι συμμετέχοντες δεν έχουν καμιά οικονομική απαίτηση σε τέτοια περίπτωση.

Ο ανάδοχος που θα επιλεγεί, θα κληθεί να υπογράψει σύμβαση με το Γ.Χ.Κ. εάν η αξία της προμήθειας του Τμήματος που του ανατίθεται προ Φ.Π.Α. ξεπερνά τις 2.500,00 € (προ Φ.Π.Α.).

Σύμφωνα με το άρθρο 105 του ν.4412/2016, η Αναθέτουσα Αρχή, μετά από εισήγηση του αρμοδίου οργάνου και λόγω αυξημένων υπηρεσιακών αναγκών, δύναται να κατακυρώσει στον μειοδότη έως 20% επιπλέον ποσότητα των υπό προμήθεια ειδών, υπό την προϋπόθεση μη υπέρβασης του συνολικού προϋπολογισμού της παρούσας διακήρυξης.

Πριν την έκδοση της απόφασης ανάθεσης ο ανάδοχος υποχρεούται να προσκομίσει στην Αναθέτουσα Αρχή τα παρακάτω δικαιολογητικά:

1) Νομιμοποιητικά έγγραφα εταιρίας

2) Ασφαλιστική και Φορολογική ενημερότητα σύμφωνα με τα οριζόμενα της παραγράφου 2 του άρθρου 73 του Ν.4412/2016.

Πριν την υπογραφή της σύμβασης, ο ανάδοχος είναι υποχρεωμένος να καταθέσει εγγυητική επιστολή καλής εκτέλεσης, που να καλύπτει το 4% επί της αξίας της σύμβασης, χωρίς ΦΠΑ (άρθρο 72, ν. 4412/2016). Επισημαίνεται ότι η διάρκεια ισχύος της εγγυητικής επιστολής καλής εκτέλεσης της προς υπογραφή Σύμβασης πρέπει να είναι μεγαλύτερη κατά τουλάχιστον δύο (2) μήνες από τον συμβατικό χρόνο.

### 8. Παράδοση - Παραλαβή

Η υλοποίηση της προμήθειας θα γίνει εντός σαράντα πέντε (45) ημερών από την επόμενη ημέρα της ανάρτησης της σχετικής σύμβασης στο Κ.Η.Μ.ΔΗ.Σ ή της κοινοποίησης της Απόφασης Ανάθεσης στον Ανάδοχο στην περίπτωση που δεν υπογράφεται Σύμβαση.

Η παράδοση του υπό προμήθεια είδους θα γίνει κατά τη διάρκεια ισχύος της σύμβασης, στους χώρους των Χημικών Υπηρεσιών, σύμφωνα με τον πίνακα:

|  |  |  |  |  |
| --- | --- | --- | --- | --- |
| **Χημική Υπηρεσία/Τόπος παράδοσης** | **Διεύθυνση** | **Υπεύθυνος επικοινωνίας** | **Τηλέφωνο** | **E-mail** |
| Χ.Υ. Κεντρικής Μακεδονίας, Θεσσαλονίκη(NUTS: EL522) | Ν. Βότση 1 ΤΚ 54625 | Π. Ταραντίλη | 2313336661 | cenmac.gcsl@aade.gr |
| Α΄ Χημική Υπηρεσία Αθηνών(NUTS: EL303) | Αν. Τσόχα 16, Αθήνα,ΤΚ 11521 | Δ. Τσίπη | 21064792252132117000 | a\_athens@gcsl.gr |
| Χ.Υ. Μετρολογίας(NUTS: EL303) | Αν. Τσόχα 16, ΤΚ 115 21, Αθήνα | Η. Κακουλίδης | 2106479137 | metrology.gcsl@aade.gr |
| Χ.Υ. Πελοποννήσου, Δυτικής Ελλάδας και Ιονίου, Τμήμα Χ.Υ. Κορίνθου(NUTS: EL652) | Αγ. Παύλου 23, Κόρινθος ΤΚ 20100 | Γιαννημάρας Ευθύμιος | 2741024739 | korinthos.gcsl@aade.gr |
| Χ.Υ. ΑιγαίουΤμήμα Χ.Υ. Μυτιλήνης(NUTS: EL411) | Πλατεία ΤελωνείουΤΚ 811 00 | Α. Γαβριήλ | 22510 28615 | mytilene@gcsl.gr |
| Χ.Υ. Πελοποννήσου, Δυτικής Ελλάδας και Ιονίου, Πάτρα(NUTS: EL632) | Παπαδιαμάντη Αλεξάνδρου 14 & Αρέθα ΤΚ 26443 | Α. Κούτρα | 2610336786 | peloponnese.gcsl@aade.gr |
| Χ.Υ. Αιγαίου - Τμήμα Χ.Υ. Ρόδου(NUTS: EL421) | Πλ. Χαρίτου 17 ΤΚ 851 00 | Β. Μάτσης | 2241077933 | rhodes.gcsl@aade.gr |
| Χ.Υ. ΑιγαίουΑυτοτελές Γραφείο Χ.Υ. Σάμου(NUTS: EL412) | Παύλου ΚουντουριώτηΤΚ 83 100 | Φ. Σαμίου | 27530 27590 | samos@gcsl.gr |
| Χ.Υ. Βόλου(NUTS: EL613) | Δημητριάδος 182ΤΚ 380 01 | Μ. Γεωργιάδου | 2421356409 | volos.gcsl@aade.gr |

Η αρμόδια Επιτροπή Παραλαβής συντάσσει πρωτόκολλο-πρακτικό παραλαβής για τα είδη που παρέλαβε εντός ενός (15) ημερών από την παράδοσή τους, με βάση τον ποσοτικό και ποιοτικό του έλεγχο και το αντίστοιχο δελτίο αποστολής τους. Η Επιτροπή Παραλαβής διαβιβάζει το πρωτόκολλο παραλαβής (εις τετραπλούν) στη Δ/νση Σχεδιασμού & Υποστήριξης Εργαστηρίων και το κοινοποιεί στον προμηθευτή, ο οποίος προβαίνει στην έκδοση του σχετικού τιμολογίου των ειδών, με βάση το οποίο θα γίνει η πληρωμή. Στο τιμολόγιο θα πρέπει να δίνεται η περιγραφή του είδους και να αναγράφονται ο αριθμός πρωτοκόλλου της πρόσκλησης (30/002/000/7050/2021), ο ΚΑΕ 7131 και ο αριθμός Σύμβασης ή ο αριθμός πρωτοκόλλου της Απόφασης κατακύρωσης (αν δεν έχει υπογραφεί σύμβαση). Η παραλαβή καθώς και τυχόν παράταση, διενεργούνται σύμφωνα με τα προβλεπόμενα στο ν. 4412/2016.

**9. Πληρωμή**

Η πληρωμή της αξίας των υπό προμήθεια ειδών θα πραγματοποιηθεί με την παραλαβή από την Υπηρεσία, των τιμολογίων και των σχετικών Πρωτοκόλλων οριστικής ποσοτικής και ποιοτικής παραλαβής των ειδών, εντός 60 ημερών, με επιταγή που θα εκδίδεται στο όνομα του δικαιούχου σε βάρος του Προϋπολογισμού του Ε.Τ.Ε.Π.Π.Α.Α., ΚΑΕ 7131.

Η πληρωμή θα γίνεται μόνο μετά την προσκόμιση βεβαίωσης φορολογικής και ασφαλιστικής ενημερότητας. Στην τιμή περιλαμβάνεται κάθε δαπάνη του αναδόχου για την εκτέλεση της προμήθειας καθώς και οι νόμιμες κρατήσεις που τον βαρύνουν, μη συμπεριλαμβανομένου του Φ.Π.Α που βαρύνει το Ελληνικό Δημόσιο. Στην καθαρή αξία θα γίνει παρακράτηση φόρου εισοδήματος 4%.

Εάν μετά την ημερομηνία της δημοσίευσης της διακήρυξης επιβληθούν φόροι, τέλη και κρατήσεις ή καταργηθούν υφιστάμενοι, το ποσό πληρώνεται ή εκπίπτει αντιστοίχως από τους λογαριασμούς του αναδόχου.

ΔΙΚΑΙΟΛΟΓΗΤΙΚΑ ΠΟΥ ΠΡΕΠΕΙ ΝΑ ΠΡΟΣΚΟΜΙΣΕΙ Ο ΑΝΑΔΟΧΟΣ ΚΑΤΑ ΤΟ ΣΤΑΔΙΟ ΤΗΣ ΠΛΗΡΩΜΗΣ:

1. Φορολογική και ασφαλιστική ενημερότητα.

2. Έγγραφο της τράπεζας στην οποία ο ανάδοχος επιθυμεί να γίνεται η πληρωμή και στο οποίο θα αναγράφεται ο αριθμός ΙΒΑΝ.

Κατά τα λοιπά εφαρμόζονται οι διατάξεις περί Κρατικών Προμηθειών.

Επισυνάπτεται το Παράρτημα Α: Τεχνικές Προδιαγραφές, το Παράρτημα Β: ΥΠΟΔΕΙΓΜΑ ΤΕΧΝΙΚΗΣ ΠΡΟΣΦΟΡΑΣ, το Παράρτημα Γ: ΥΠΟΔΕΙΓΜΑ ΟΙΚΟΝΟΜΙΚΗΣΠΡΟΣΦΟΡΑΣ Δ: Υπεύθυνη Δήλωση, τα οποία αποτελούν αναπόσπαστο μέρος της παρούσας.

|  |  |  |  |
| --- | --- | --- | --- |
|  |  |  | **Με εντολή Διοικητή****Η ΠΡΟΪΣΤΑΜΕΝΗ ΤΗΣ****ΓΕΝΙΚΗΣ ΔΙΕΥΘΥΝΣΗΣ Γ.Χ.Κ.** |
|  |  |  | **ΣΟΦΙΑ ΖΗΣΗ** |

**Συνημμένα**:

1. Παράρτημα Α: ΤΕΧΝΙΚΕΣ ΠΡΟΔΙΑΓΡΑΦΕΣ
2. Παράρτημα Β: ΕΝΤΥΠΟ ΤΕΧΝΙΚΗΣ και ΟΙΚΟΝΟΜΙΚΗΣ ΠΡΟΣΦΟΡΑΣ
3. Παράρτημα Γ: ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ
4. Παράρτημα Δ: ΥΠΟΔΕΙΓΜΑ ΥΠΕΥΘΥΝΗΣ ΔΗΛΩΣΗΣ

**Κοινοποίηση:**

1. Διεύθυνση Υποστήριξης Ηλεκτρονικών Υπηρεσιών ΑΑΔΕ (mail: siteadmin@aade.gr)
2. Χ.Υ. Κεντρικής Μακεδονίας
3. Α΄ Χημική Υπηρεσία Αθηνών
4. Χ.Υ. Μετρολογίας
5. Χ.Υ. Πελοποννήσου, Δυτικής Ελλάδας και Ιονίου, Τμήμα Χ.Υ. Κορίνθου
6. Χ.Υ. Αιγαίου - Τμήμα Χ.Υ. Μυτιλήνης
7. Χ.Υ. Πελοποννήσου, Δυτικής Ελλάδας και Ιονίου, Πάτρα
8. Χ.Υ. Αιγαίου - Τμήμα Χ.Υ. Ρόδου
9. Χ.Υ. Αιγαίου – Αυτοτελές Γραφείο Σάμου
10. Χ.Υ. Βόλου

**ΕΣΩΤΕΡΙΚΗ ΔΙΑΝΟΜΗ:**

1. Γραφείο Προϊσταμένου Γενικής Διεύθυνσης
2. Διεύθυνση Σχεδιασμού & Υποστήριξης Εργαστηρίων, Τμήματα Α΄, Β’& Γ’

**ΠΑΡΑΡΤΗΜΑ Α: ΤΕΧΝΙΚΕΣ ΠΡΟΔΙΑΓΡΑΦΕΣ**

**Αδιάλειπτα τροφοδοτικά ρεύματος (UPS)**

**Τεμάχια 20**

**Προϋπολογισμός: 25.000 € + 6.000 € ΦΠΑ = 31.000 €**

**προορίζονται για:**

**την Χ.Υ. Κεντρικής Μακεδονίας (6 τεμάχια),**

**την Α΄ Χ.Υ. Αθηνών τμήμα Α (2 τεμάχια),**

**την Α΄ Χ.Υ. Αθηνών τμήμα Δ,**

**την Χ.Υ. Μετρολογίας,**

**την Χ.Υ. Πελοποννήσου, Δυτ. Ελλάδας και Ιονίου  Τμήμα Χ.Υ. Κορίνθου,**

**την Χ.Υ. Αιγαίου Τμήμα Χ.Υ. Μυτιλήνης,**

**την Χ.Υ. Πελοποννήσου Δυτ. Ελλάδας και Ιονίου (Πάτρα) (3 τεμάχια),**

**την Χ.Υ. Αιγαίου Τμήμα Χ.Υ. Ρόδου (2 τεμάχια),**

**την Χ.Υ. Αιγαίου αυτοτελές γραφ. Σάμου (2 τεμάχια) και**

**την Χ.Υ. Βόλου**

Να προσφερθούν Αδιάλειπτα τροφοδοτικά ρεύματος (UPS), με τα ακόλουθα ελάχιστα τεχνικά χαρακτηριστικά:

Ονομαστική ισχύς 6 KVA, τύπου διπλής μετατροπής (ON LINE DOUBLE CONVERSION) Ελάχιστη αυτονομία > 5 min (για πλήρες φορτίο), με τουλάχιστον δύο εξόδους IEC 320 C13, με συντελεστή ισχύος εξόδου > 0,85 και οθόνη τύπου LED ή LCD

**ΓΕΝΙΚΕΣ ΑΠΑΙΤΗΣΕΙΣ**

1. Ο κατασκευαστής οίκος θα είναι πιστοποιημένος κατά ISO 9001.
2. Θα είναι κατάλληλο για υποστήριξη ηλεκτρονικών συσκευών και Ηλεκτρονικών Υπολογιστικών Συστημάτων.
3. Θα παρέχεται γραπτή εγγύηση καλής λειτουργίας, διάρκειας δύο (2) ετών (συμπεριλαμβανομένων των συσσωρευτών).
4. Θα συνοδεύεται από ένα πολύπριζο τουλάχιστον πέντε (5) θέσεων με διακόπτη και όλα τα απαιτούμενα παρελκόμενα (καλώδια, βύσματα, ασφάλειες, CD με λογισμικό κλπ.).
5. Χρόνος Παράδοσης : 45 ημέρες από την υπογραφή της σύμβασης.

**ΠΑΡΑΡΤΗΜΑ Β:** **ΥΠΟΔΕΙΓΜΑ ΤΕΧΝΙΚΗΣ ΠΡΟΣΦΟΡΑΣ της αρ. 30/002/000/7050/2021 πρόσκλησης υποβολής προσφορών για την προμήθεια αδιάλειπτων τροφοδοτικών ρεύματος για τις ανάγκες των εργαστηρίων του Γ.Χ.Κ.**

|  |
| --- |
| **ΤΕΧΝΙΚΗ ΠΡΟΣΦΟΡΑ** |
| **ΕΠΩΝΥΜΙΑ** |  |
| **ΔΙΕΥΘΥΝΣΗ, Τ.Κ., ΠΟΛΗ ΕΔΡΑΣ** |  |
| **ΤΗΛΕΦΩΝΑ / ΦΑΞ / E-MAIL** |  |
| **ΑΦΜ – ΔOY** |  |
| **ΝΟΜΙΜΟΣ ΕΚΠΡΟΣΩΠΟΣ** |  |
| **Α.Δ.Τ. (Νομίμου εκπροσώπου)** |  |
| **Υπεύθυνος Επικοινωνίας** |  |

|  |  |  |
| --- | --- | --- |
| **ΧΑΡΑΚΤHΡΙΣΤΙΚΑ** | **ΠΡΟΣΦΕΡΕΤΑΙ****ΝΑΙ/ΟΧΙ** | **ΠΑΡΑΠΟΜΠΗ** |
| **Αδιάλειπτα τροφοδοτικά ρεύματος (UPS)****Τεμάχια 20****Προορίζονται για:****την Χ.Υ. Κεντρικής Μακεδονίας (6 τεμάχια),****την Α΄ Χ.Υ. Αθηνών τμήμα Α (2 τεμάχια),****την Α΄ Χ.Υ. Αθηνών τμήμα Δ,****την Χ.Υ. Μετρολογίας,****την Χ.Υ. Πελοποννήσου, Δυτ. Ελλάδας και Ιονίου  Τμήμα Χ.Υ. Κορίνθου,****την Χ.Υ. Αιγαίου Τμήμα Χ.Υ. Μυτιλήνης,****την Χ.Υ. Πελοποννήσου Δυτ. Ελλάδας και Ιονίου (Πάτρα) (3 τεμάχια),****την Χ.Υ. Αιγαίου Τμήμα Χ.Υ. Ρόδου (2 τεμάχια),****την Χ.Υ. Αιγαίου αυτοτελές γραφ. Σάμου (2 τεμάχια) και****την Χ.Υ. Βόλου**Να προσφερθούν Αδιάλειπτα τροφοδοτικά ρεύματος (UPS), με τα ακόλουθα ελάχιστα τεχνικά χαρακτηριστικά: |  |  |
| 1. Ονομαστική ισχύς 6 KVA, τύπου διπλής μετατροπής (ON LINE DOUBLE CONVERSION)  |  |  |
| 2. Ελάχιστη αυτονομία > 5 min (για πλήρες φορτίο). |  |  |
| 3. Τουλάχιστον δύο εξόδους IEC 320 C13, με συντελεστή ισχύος εξόδου > 0,85 |  |  |
| 4. Οθόνη τύπου LED ή LCD |  |  |
| **ΓΕΝΙΚΕΣ ΑΠΑΙΤΗΣΕΙΣ** |  |  |
| 1. Ο κατασκευαστής οίκος θα είναι πιστοποιημένος κατά ISO 9001. |  |  |
| 2. Θα είναι κατάλληλο για υποστήριξη ηλεκτρονικών συσκευών και Ηλεκτρονικών Υπολογιστικών Συστημάτων. |  |  |
| 3. Θα παρέχεται γραπτή εγγύηση καλής λειτουργίας, διάρκειας δύο (2) ετών (συμπεριλαμβανομένων των συσσωρευτών). |  |  |
| 4. Θα συνοδεύεται από από ένα πολύπριζο τουλάχιστον πέντε (5) θέσεων με διακόπτη και όλα τα απαιτούμενα παρελκόμενα (καλώδια, βύσματα, ασφάλειες, CD με λογισμικό κλπ.). |  |  |
|  |  |  |

**Χρόνος ισχύος προσφοράς…………………………………………..**

**Αθήνα, ………………………………………….2021**

 **ΥΠΟΓΡΑΦΗ-ΣΦΡΑΓΙΔΑ**

**ΠΑΡΑΡΤΗΜΑ Γ: ΥΠΟΔΕΙΓΜΑ ΟΙΚΟΝΟΜΙΚΗΣ ΠΡΟΣΦΟΡΑΣ της αρ. 30/002/000/7050/2021 πρόσκλησης υποβολής προσφορών για την προμήθεια αδιάλειπτων τροφοδοτικών ρεύματος για τις ανάγκες των εργαστηρίων του Γ.Χ.Κ.**

|  |
| --- |
| ΟΙΚΟΝΟΜΙΚΗ ΠΡΟΣΦΟΡΑ |
| **ΕΠΩΝΥΜΙΑ** |  |
| **ΔΙΕΥΘΥΝΣΗ, Τ.Κ., ΠΟΛΗ ΕΔΡΑΣ** |  |
| **ΤΗΛΕΦΩΝΑ / ΦΑΞ / E-MAIL** |  |
| **ΑΦΜ – ΔOY** |  |
| **ΝΟΜΙΜΟΣ ΕΚΠΡΟΣΩΠΟΣ** |  |
| **Α.Δ.Τ. (Νόμιμου εκπροσώπου)** |  |
| **Υπεύθυνος Επικοινωνίας** |  |

|  |
| --- |
| **ΠΡΟΜΗΘΕΙΑ ΖΥΓΩΝ ΓΙΑ ΤΙΣ ΑΝΑΓΚΕΣ ΤΩΝ ΕΡΓΑΣΤΗΡΙΩΝ ΤΟΥ Γ.Χ.Κ.** |
| **ΕΙΔΟΣ** | **ΤΕΜΑΧΙΑ** | **ΤΙΜΗ ΤΕΜΑΧΙΟΥ(ΧΩΡΙΣ ΦΠΑ) €** | **ΣΥΝΟΛΙΚΗ ΤΙΜΗ (ΧΩΡΙΣ ΦΠΑ) €** | **ΦΠΑ (24%) €** | **ΣΥΝΟΛΙΚΗ ΤΙΜΗ****(ΜΕ ΦΠΑ) €** |
| UPS 6KVA ON LINE DOUBLE CONVERSION | 20 |  |  |  |  |

**Χρόνος ισχύος προσφοράς…………………………………………..**

**Αθήνα, ………………………………………….2021**

**ΥΠΟΓΡΑΦΗ-ΣΦΡΑΓΙΔΑ**

|  |
| --- |
| **Παράρτημα Δ****ΥΠΕΥΘΥΝΗ ΔΗΛΩΣΗ****(άρθρο 8 Ν.1599/1986)**Η ακρίβεια των στοιχείων που υποβάλλονται με αυτή τη δήλωση μπορεί να ελεγχθεί με βάση το αρχείο άλλων υπηρεσιών(άρθρο 8 παρ. 4 Ν. 1599/1986) |
| ΠΡΟΣ(1): | **ΓΕΝΙΚΟ ΧΗΜΕΙΟ ΤΟΥ ΚΡΑΤΟΥΣ** |
| Ο – Η Όνομα: |  | Επώνυμο: |  |
| Όνομα και Επώνυμο Πατέρα: |  |
| Όνομα και Επώνυμο Μητέρας: |  |
| Ημερομηνία γέννησης(2): |  |
| Τόπος Γέννησης: |  |
| Αριθμός Δελτίου Ταυτότητας: |  | Τηλ: |  |
| Τόπος Κατοικίας: |  | Οδός: |  | Αριθ: |  | ΤΚ: |  |
| Αρ. Τηλεομοιοτύπου (Fax): |  | Δ/νση Ηλεκτρ. Ταχυδρομείου (Εmail): |  |
| Με ατομική μου ευθύνη και γνωρίζοντας τις κυρώσεις (3), που προβλέπονται από τις διατάξεις της παρ. 6 του άρθρου 22 του Ν. 1599/1986, δηλώνω ότι: Ως …………………………………..(4) της εταιρείας/ατομικής επιχείρησης με την επωνυμία «…………………………………………….…» και το διακριτικό τίτλο «……………………..…..» που εδρεύει στην ……………………….…., στην οδό ………………., Τ.Κ. ………….. με Α.Φ.Μ.: .……………………., Δ.Ο.Υ.: ……………………….: |
| **Α.** αποδέχομαι τους όρους της παρούσας και ότι τα είδη που προσφέρονται έχουν τις ζητούμενες προδιαγραφές, όπως αυτές περιγράφονται στο Παράρτημα Α’ της παρούσας πρόσκλησης.**Β1.** δεν έχω καταδικασθεί με αμετάκλητη απόφαση για κάποιο από τα παρακάτω αδικήματα:* συμμετοχή σε εγκληματική οργάνωση, όπως αυτή ορίζεται στο άρθρο 2 της απόφασης-πλαίσιο 2008/841/ΔΕΥ του Συμβουλίου.
* δωροδοκία, όπως αυτή ορίζεται αντίστοιχα στο άρθρο 3 της πράξης του Συμβουλίου της 26ης Μαΐου 1997 και στο άρθρο 2 παρ. 1 της απόφασης-πλαίσιο 2003/568/ΔΕΥ του Συμβουλίου.
* απάτη, κατά την έννοια του άρθρου 1 της σύμβασης σχετικά με την προστασία των οικονομικών συμφερόντων των Ευρωπαϊκών Κοινοτήτων, η οποία κυρώθηκε με το ν. 2803/2000.
* τρομοκρατικά εγκλήματα ή εγκλήματα συνδεόμενα με τρομοκρατικές δραστηριότητες, όπως ορίζονται, αντιστοίχως, στα άρθρα 1 και 3 της απόφασης-πλαίσιο 2002/475/ΔΕΥ του Συμβουλίου.
* νομιμοποίηση εσόδων από παράνομες δραστηριότητες, όπως ορίζεται στο άρθρο 1 της Οδηγίας 2005/60/ΕΚ του Ευρωπαϊκού Κοινοβουλίου και του Συμβουλίου, για την πρόληψη χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες, η οποία ενσωματώθηκε στην εθνική νομοθεσία με το ν. 3691/2008.
* παιδική εργασία και άλλες μορφές εμπορίας ανθρώπων, όπως ορίζονται στο άρθρο 2 της Οδηγίας 2011/36/ΕΕ του Ευρωπαϊκού Κοινοβουλίου και του Συμβουλίου, για την πρόληψη και την καταπολέμηση της εμπορίας ανθρώπων και για την προστασία των θυμάτων της, καθώς και για την αντικατάσταση της απόφασης-πλαίσιο 2002/629/ΔΕΥ του Συμβουλίου, η οποία ενσωματώθηκε στην εθνική νομοθεσία με τον ν. 4198/2013.

**Β2.** δεν έχω καταδικασθεί, με τελεσίδικη απόφαση, για κάποιο από τα αδικήματα του Αγορανομικού κώδικα, σχετικό με την άσκηση της επαγγελματικής τους δραστηριότητας ή για κάποιο από τα αδικήματα της υπεξαίρεσης, της απάτης, της εκβίασης, της πλαστογραφίας, της ψευδορκίας, της δωροδοκίας και της δόλιας χρεοκοπίας.**Β3.** έχω εκπληρώσει τις υποχρεώσεις μου όσον αφορά την καταβολή φόρων και εισφορών κοινωνικής ασφάλισης (κυρίας και επικουρικής).**Γ.** αναλαμβάνω την υποχρέωση προσκόμισης των παρακάτω πιστοποιητικών για την απόδειξη της μη συνδρομής των λόγων αποκλεισμού, εφόσον ζητηθεί.1) απόσπασμα ποινικού μητρώου, 2) πιστοποιητικό φορολογικής ενημερότητας, 3) πιστοποιητικό ασφαλιστικής ενημερότητας,  |

 Ημερομηνία:

 **Ο Δηλών- Εξουσιοδοτών**

 (Υπογραφή-ημερομηνία)

(1) Αναγράφεται από τον ενδιαφερόμενο πολίτη ή Αρχή ή η Υπηρεσία του δημόσιου τομέα, που απευθύνεται η αίτηση.

(2) Αναγράφεται ολογράφως.

(3) «Όποιος εν γνώσει του δηλώνει ψευδή γεγονότα ή αρνείται ή αποκρύπτει τα αληθινά με έγγραφη υπεύθυνη δήλωση του άρθρου 8 τιμωρείται με φυλάκιση τουλάχιστον τριών μηνών. Εάν ο υπαίτιος αυτών των πράξεων σκόπευε να προσπορίσει στον εαυτόν του ή σε άλλον περιουσιακό όφελος βλάπτοντας τρίτον ή σκόπευε να βλάψει άλλον, τιμωρείται με κάθειρξη μέχρι 10 ετών.

(4) Σε περίπτωση ανεπάρκειας χώρου η δήλωση συνεχίζεται στην πίσω όψη της και υπογράφεται από τον δηλούντα ή την δηλούσα.